## Dopuna upute za provođenje Odluke o prikupljanju podataka o inozemnim izravnim i portfolio ulaganjima

### NN 14/1998 (3.2.1998.), Dopuna upute za provođenje Odluke o prikupljanju podataka o inozemnim izravnim i portfolio ulaganjima

# **HRVATSKA NARODNA BANKA**

Na temelju točke III. Odluke o prikupljanju podataka o inozemnim izravnim
i portfolio ulaganjima ("Narodne novine" br. 4/97), Guverner Hrvatske narodne
banke donio je

## **DOPUNU UPUTE**

### **ZA PROVOĐENJE ODLUKE O PRIKUPLJANJU PODATAKA O INOZEMNIM IZRAVNIM I PORTFOLIO ULAGANJIMA**

I.

Dopunjuje se Uputa za provođenje Odluke o prikupljanju podataka o inozemnim
izravnim i portfolio ulaganjima ("Narodne novine" br. 28/97 od 12. ožujka
1997. g.).

II.

Iza članka XX. Upute iz članka I. ove Dopune Upute dodaje se sljedeće:

"PRIJAVA INICIJALNOG INOZEMNOG
ULAGANJA

XXI.

Prijavu inicijalnog inozemnog ulaganja dužne su dostaviti sve domaće
pravne osobe (uključujući i podružnice inozemnih institucija u Hrvatskoj)
koje su obavile inicijalno ulaganje u neku inozemnu instituciju i/ili u
koje je obavljeno inicijalno ulaganje neke inozemne institucije.

XXII.

Pod inicijalnim ulaganjem u smislu prethodnog članka podrazumijeva se
svako prvo ulaganje u neku pravnu osobu s posljedicom stjecanja vlasništva
nad njenim dionicama ili vlasničkim udjelima.

XXIII.

Prijavu inicijalnog inozemnog ulaganja treba dostaviti na obrascu IU-IP
koji je sastavni dio ove Upute ili na vlastito kreiranom obrascu koji sadrži
isti raspored rubrika kao i Obrazac IU-IP.

XXIV.

Popunjeni obrazac iz prethodnog članka potrebno je dostaviti direkciji
za statistiku Hrvatske narodne banke najkasnije deset dana nakon objavljenog
inicijalnog ulaganja.

UPUTE ZA SASTAVLJANJE PRIJAVE
INICIJALNOG INOZEMNOG ULAGANJA

XXV.

Rubrike "Vrsta institucije" i "Djelatnost institucije" u I. dijelu obrasca
IU-IP popunjavaju se u skladu s člancima VII. i VIII. ove Upute.

XXVI.

U rubrike "Vrsta institucije" u II. i III. dijelu obrasca IU-IP upisuje
se odgovarajuća šifra prema sljedećem šifarniku:

Podružnice: 51 - inozemna podružnica izvještajne institucije

52 - inozemna podružnica druge domaće financijske institucije

53 - inozemna podružnica druge domaće nefinancijske institucije

54 - inozemna podružnica inozemne financijske institucije

55 - inozemna podružnica inozemne nefinancijske institucije

Ostale institucije: 61 - međunarodne financijske institucije

62 - investicijski fondovi

63 - ostale financijske institucije

64 - nefinancijske institucije

65 - pojedinci

66 - ostalo

XXVII.

U rubrike "Način plaćanja" u II. i III. dijelu obrasca treba upisati
šifru načina plaćanja prema sljedećem šifarniku:

1 - uplata u novcu

2 - kredit

3 - stvari

4 - prava i licence

5 - zamjena dužničkog odnosa vlasničkim ("debt-equity swap")

6 - ostalo.

XXVIII.

Rubrika "Postotak udjela u vlasništvu" u II. dijelu obrasca odnosi se
na postotni udio inozemne institucije u vlasničkoj glavnici izvještajne
institucije pribavljen inicijalnim ulaganjem, odnosno u III. dijelu postotak
izvještajne institucije u vlasničkoj glavnici inozemne institucije pribavljen
inicijalnim ulaganjem.

XXIX.

Direkcija za statistiku Hrvatske narodne banke će temeljem dostavljenih
Obrazaca IU-IP po potrebi revidirati uzorak za provođenje ankete o tekućim
inozemnim ulaganjima za tekuću godinu".

III.

Ovoj Dopuni Upute priložen je Obrazac IU-IP koji ovom Dopunom Upute
postaje sastavni dio Upute za provođenje Odluke o prikupljanju podataka
o inozemnim izravnim i portfolio ulaganjima.

IV.

Ova Dopuna Upute stupa na snagu danom objave u "Narodnim novinama".

Urbroj: 02-100/01-98/NŠ
Zagreb, 26. siječnja 1998.

Guverner
Hrvatske narodne banke
**dr. Marko Škreb,** v. r.

```

                                                        Obrazac IU-IP
```

```
                       PRIJAVA INICIJALNOG INOZEMNOG ULAGANJA
```

```
DATUM INICIJALNOG ULAGANJA: ____________________

I. DIO: PODACI O IZVJEŠTAJNOJ INSTITUCIJI:
```

```
NAZIV INSTITUCIJE:______________________________

MATIČNI BROJ: _________________________

ADRESA:         POŠTANSKI BROJ:________      GRAD: __________
                ULICA I BROJ:__________

VRSTA                   DJELATNOST
INSTITUCIJE: __________ INSTITUCIJE: _____________

II. DIO: INICIJALNO INOZEMNO ULAGANJE U IZVJEŠTAJNU INSTITUCIJU

NAZIV I SJEDIŠTE                                      VRSTA
INOZEMNE INSTITUCIJE                    ZEMLJA        INSTITUCIJE
__________________________________      _______       ____________
```

```
TRŽIŠNA
VRIJEDNOST              NAČIN           POSTOTAK UDJELA U
ULAGANJA                PLAĆANJA        VLASNIŠTVU
_______________________ _______________ _____________________
```

```
III. DIO: INICIJALNO ULAGANJE IZVJEŠTAJNE INSTITUCIJE U INOZEMSTVU

NAZIV I SJEDIŠTE                        VRSTA
INOZEMNE INSTITUCIJE    ZEMLJA          INSTITUCIJE
_____________________   _____________   _____________________
```

```
TRŽIŠNA
VRIJEDNOST              NAČIN           POSTOTAK UDJELA U
ULAGANJA                PLAĆANJA        VLASNIŠTVU
_____________________   _____________   _____________________

OSOBA ZA                IME I PREZIME: ______________________
ZA KONTAKT:             FUNKCIJA:  __________________________
                        TELEFON: __________  TELEFAKS: ________

   _____________________________            _________________
   (mjesto i datum popunjavanja)            (pečat i potpis)

```

Izmjene i dopune, NN 14/1998-216